Anexa la HCL ..............
RUTA EUROPEANĂ ART NOUVEAU – RUTA EUROPEANĂ A MODERNISMULUI
PROTOCOL DE ADERARE ŞI ANGAJAMENT NR. 2348
Părţile: 
CONSILIUL LOCAL AL MUNICIPIULUI BARCELONA, reprezentat prin domnul Xavier Olivella Echevarne, Directorul General al Institutului Municipal de Peisaj Urban şi Calitatea Vieţii, denumit în continuare Institutul Municipal de Peisaj Urban (IMPUiQV), cu sediul în Barcelona, Bd. Drassanes nr. 6-8, 08001 Barcelona, Spania, având C.U.I. P5890051E, care acţionează în numele Primarului şi are putere de reprezentare conform Articolului 14 a) din Statutul Institutului de Peisaj Urban.
şi: 

MUNICIPIUL TIMIŞOARA, cu sediul în Timişoara, Bd. C.D. Loga nr.1, cod postal 300030, C.U.I  14756536, reprezentat prin domnul Nicolae ROBU, Primar, 
În scopul punerii în valoare a bogăţiei patrimoniului Art Nouveau ca un element cultural comun care caracterizează începutul secolului al XX-lea în Europa,
Şi în scopul de a sensibiliza opinia publică cu privire la Art Nouveau şi a-l face accesibil cetăţenilor europeni,
Municipiul Timişoara:
1. ADERĂ OFICIAL la Ruta Europeană Art Nouveau–Ruta Europeană a Modernismului, o asociaţie care are ca membri autorităţi municipale şi alte instituţii şi organisme angajate să-şi disemineze, protejeze, gestioneze şi îmbunătăţească patrimoniul Art Nouveau.
Activităţile Rutei Europene Art Nouveau sunt finanţate de către bugetul Consiliului Local al oraşului Barcelona. Calitatea de membru al asociaţiei nu impune vreo taxă de membru, nici vreun angajament la o contribuţie economică directă din partea membrilor săi şi nici vreo obligaţie de a adopta acorduri dincolo de  colaborarea dezinteresată la publicaţii şi alte iniţiative comune.
2. SE ANGAJEAZĂ LA URMĂTOARELE
· Să crească nivelul de conştientizare al cetăţenilor cu privire la patrimoniul Art Nouveau şi valorile sale asociate: recuperarea şi evidenţierea meşteşugurilor tradiţionale, impulsul creativ din domeniile social şi economic, integrarea diferitelor forme de expresie artistică etc.

·  Să-şi asume obligaţiile care pot decurge pentru fiecare parte din Statutul asociaţiei şi viitoarele acorduri ale entităţii care o guvernează, Consiliul Onorific al Rutei Europene Art Nouveau.
· Să promoveze schimburile cu diferitele mişcări asociative existente în Europa: Art Nouveau, Modern Style, Jugendstil, Sezession, Liberty, Modernisme etc.
3.
CONVINE
1. Să facă parte din entitatea care guvernează Ruta Europeană Art Nouveau, Consiliul Onorific, care include câte un reprezentant din partea fiecărui membru al asociaţiei.
2. Să încredinţeze Secretariatul Permanent al Rutei Europene Art Nouveau Institutului de Peisaj Urban al Consiliului Local al oraşului Barcelona (IMPUiQV). 
3. Să promoveze pe bază de egalitate schimburile şi cooperarea între experţi multidisciplinari din diferite regiuni europene astfel încât să se asigure că activităţile şi proiectele propuse de către Consiliul Onorific sunt întotdeauna bazate pe consens.

4. Să se asigure că iniţiativele şi proiectele supuse spre aprobare de către Consiliul Onorific vor lua în considerare în special inovarea în ceea ce priveşte turismul cultural în Europa şi dezvoltarea sustenabilă a patrimoniului pentru a proteja şi disemina „diversitatea comună” a Europei.
5. Să promoveze dialogul şi cooperarea între culturile urbane asociate cu Art Nouveau, să protejeze identităţile europene la nivel local, regional sau naţional şi să fie deschis la colaborări între Europa şi organisme şi organizaţii din oraşe de pe alte continente care prezintă puncte comune în special în materie de patrimoniu Art Nouveau.
6. Să încurajeze procesul de reabilitare a patrimoniului arhitectural Art Nouveau.

7. Să aprobe Statutul care guvernează funcţionarea Rutei Europene Art Nouveau, care este anexat prezentului document.

8. Să desemneze o persoană sau un compartiment din cadrul organizaţiei care să asigure comunicarea cu Secretariatul Permanent pentru coordonarea curentă a sarcinilor care decurg din iniţiativele asociaţiei.

